ÜLIKÜLLUSLIK ELU
Suur tänu, et olete täna meiega, mul on nii hea meel selle üle!
Jumal tahab sulle häid asju üle anda.
Meil on käsil sari - Jumala vastuvõturuum.
Täna vaatame, mida Jumal tahab seal üle anda - oma elu, eesmärke, rõõmu.
Tal on see valmis me kõigi jaoks, kuid peame selle vastu võtma,
mitte lihtsalt leppima teiste abiga, vaid peame kogema seda üleandmist,
et saaksime teisi aidata. Loodan, et teile meeldib see sõnum!
Tere tulemast, kogudus! Alustame täna natuke teisiti.
Sõitsin ühel päeval kirikusse ja kui möödusin Lexus autoesindusest,
meenus mulle lugu vastuvõturuumist, millest üks sõber kunagi rääkis.
Istusin sarnases ruumis Chesteris ja Bradfordis tehti ka vastuvõturuum,
et luua inimestele parim kogemus, imeline moment,
et neil oleks meeldiv asjade vastuvõtmine.
Kui sellest hoonest mööda kõndisin, andis Püha Vaim mulle märku ja ütles:
kohalik kogudus on Jumala suur vastuvõturuum.
Seisan praegu just vastuvõturuumis, kus sa istud ja täidad kõik paberid,
enne kui auto kätte saad.
Siin arutad läbi kõik teemad, mis autosõiduga ette tulevad.
Siis astud järgmisse ruumi.
Vaid nende kahe ruumi ehitamine maksis 13% kogu hoone ehitusest.
13% juurdeehitust on päris suur, kuid see suhe, mida siin taotletakse,
on eluaegne suhe.
See pole vaid Lexuse esinduses nii. Üks sõber, kes töötab autotööstuses,
tal on selline ruum Skoda ja Mazda esindustes.
See siin on Lexuse esindus. Siin antakse auto üle, saame võtmed
ja sõidame oma autoga välja laia maailma.
Siin vastuvõturuumis oleme kaitstud: siin ei saja vihma, pole külma ilma,
saame asjadest lahti, mis on minevikus me suhet mõjutanud.
Ma ei tea, kas teil on auto ostmisel halbu kogemusi olnud,
mul küll on.
Nii et siht luua vastuvõturuum positiivseks kogemuseks, on huvitav.
Koguduses toimib see nii:
usun, et Jumal tahab võtta koguduses - oma vastuvõturuumis -
ära kõik me pettumused ja lüüasaamised
ja valmistada meid erakordseks eluks Jumalas.
Kui siis tuled kohalikku kogudusse, on see kui ülemineku ala.
Siin anname ära negatiivsuse ja eluraskused.
Anname oma pettumused ära Jeesusele Kristusele
ja astume siis edasi maailma, aidates inimestel anda ära ja üle
nende pettumused ja raskused
ning tuues nad Jumala imelisse vastuvõturuumi.
Sellega alustame oma tänast sõnumit. Hakkame kohe pihta.
Tänan, et olite minuga koos Bradfordi Lexuse esinduses!
Kogudus, ütlen teile täna, kuulutan prohvetlikult:
hämmastate inimesi, kui sirutate käe ja Jumal sekkub
ning aitab inimestel leida üleandmise.
See sünnib, kui sirutad neile käe, kui tuleb Püha Vaim
ja toimub üleandmine.
Kui üleandmine hakkab toimuma, siis see, mis järgmisena juhtub,
on nii liigutav, nii imeline.
Sest need inimesed nägid seda meest hüppamas ja Jumalat kiitmas.
Apostlite teod 3:11 "..jalutu jäi Peetruse ja Johannese järel käima."
Ta hüppab ringi ja kiidab Jumalat, kuid käib ikka apostlite järel,
kui lahe moment!
Nad üritavad käia ja see mees hüppab nende järel, kiidab ja hüüab.
Peetrus ja Johannes mõtlevad, mis toimub ja see mees kargab ringi.
Rahvas jooksis paika, mida kutsutakse Saalomoni sammaskäiguks.
Saalomoni sammaskäik oli kohaliku koguduse asukoht.
Nad jooksid Jumala kotta, sest üks tervekssaanud mees
koges üleandmist. Teate, mida ma usun?
Palvetan, et sa kogeksid üleandmist ja kiidad Jumalat sel jõuluajal,
nii et inimesed kuuleksid, mis Jumal su elus teeb.
Usun vaimseid, rahalisi läbimurdeid, läbimurdeid suhetesse,
täiesti uut kvaliteeti su perekonna suhetesse.
Et leiaksid ja kogeksid Jumala armu ja väge.
Palun, et need olukorrad, mis oled tähelepanuta jätnud,
olukorrad, kus oled aastaid mõelnud: seda ma võita ei suuda,
saavad Jumala väe läbi 2013. aastal täielikult muudetud.
2013. aasta ei saa olema 2012. aasta kordus.
Kui kogesid 2012. aastal raskusi, vajasid väljasirutatud kätt.
Vahel pidid minema kristlasest sõbra juurde ja vajasid abi.
Me palvetame ja usume Jumalalt, et Püha Vaim sekkuks kuidagi
ja sa muutud abivajajast abiandjaks.
Liigud olukorrast, kus tundsid, et sul pole midagi anda,
sellesse, et oled nii õnnistatud, täidetud Jumala armu ja armastusega,
et pead seda armastust välja jagama.
See on nii su sees, et sa ei peatu enne, kui see sünnib.
See on Jumala südamelöök me jaoks -
et haaraksime üleandva ja vastuvõtva kogudusena õiges mõttes kontrolli,
kus Jeesus on pea ja valitseksime Jumala armus oma linnas.
Aidates kõiki, kellel on vajadused; näidates kodututele, puudustkannatajatele
ja murtutele, et nad võivad liikuda abisaamise juurest üleandmise juurde.
Nad ei pea elama lootusetuses, vaid Jumala tervenemine sekkub.
Sellepärast on meil kodugrupid. Kus on meie kodugrupijuhid?
Teie olete üleandmise inimesed. Te annate üle vaimseid ande.
Te annate üle uusi algatusi ja ideid
ja me tunnustame kõiki kodugrupijuhte me kojas täna! Igaühte!
Olen palvetanud kodugruppide eest, sest vajame rohkem üleandjaid.
Kui keegi tuleb Kristuse juurde, saab päästetud, läheb Alfa kursusele
või hakkab kuskil kaasa aitama.
Keegi saab päästetud, kuid siis toimub üleandmine.
See inimene peab kogema üleandmist, kohast, kus ta vajas teiste abi,
peab ta saama uude keskkonda ja suhetesse, kus ta kasvab Jumalas,
et ta saaks aidata teisi inimesi. Siis on ta valmis üleandmiseks.
See on suur asi, kui muutud sellest, kes vajab nõustamist, nõuandjaks.
Peetrusel ja Johannessel oli 3 aastat üleandmisaega koos Jeesusega.
See ei juhtunud üleöö. 3 aastat pidevat suhtlemist,
pidevat jüngriks olemist, katsumusi - üks samm edasi, üks tagasi.
Teate Peetrust, tal oli häid päevi, kus ta ütles: sina oled Kristus,
teisel päeval salgas Jeesust ja läks teises suunas.
Kuid lõpuks jõudis ta kohta, kus ta suutis lõpuks üle anda,
mis Jumal talle andnud oli.
Ütlen seda, sest ei taha, et keegi tunneks hukkamõistu.
Kui tunned: ma ikka vajan veel abi, siis sellest pole midagi, see on hea.
Vähemalt oled õiges koha ja saad abi, see on suurepärane!
Tänu Jumalale abi eest, mida vajad.
Mäletan, et olin kirikus Ameerikas ja mul polnud pea üldse raha,
polnud üldse süüa kodus, sain osta ainult nuudleid,
aga mitte spagette, hakkliha ega tomatikastet.
Suur asi oli, kui oli natuke võid, mida nuudlite peale panna.
Mõtlesin: see ongi kõik, rohkem pole midagi.
Sellegipoolest otsustasime, et aitame ikka teisi.
Käisin kodugrupis ja paljud sealt ütlesid: sul pole palju,
aga on jõuluaeg ja me tahame anda sulle jõulutoitu.
Nad avasid oma kapid ja andsid mulle konserve.
Mõtled: mis sest konservist saab? Kui sul pole midagi,
siis tuunikala- või oakonserv või tomatisupp on võrratud!
See oli nii hea, nagu pidusöök!
Mäletan, kui koju läksin ja selle avasin, see oli nii hea!
Kutsusin oma korterikaaslased, palvetasin selle väikese eine eest,
tomatisupi eest, palvetasin ja tänasin Jumalat
selle abi ja nende inimeste eest, kes selle andsid.
See aitas mul mõista anni väärtust.
Tahan alati hinnata abi tähtsust neile, kes seda vajavad.
Ei taha kellelegi ülalt alla vaadata, nagu selle kerjuse peale vaadati.
Ärme ole iial nii kõva südamega, et sulgeme oma ukse abivajajate ees.
Ärme ole kunagi nii hõivatud sellega, mida meie järgmisena tahame,
et ei jaga seda, mis meil juba on. Peame alati jagama.
Kui teeme seda, aitab Jumal meid edasi.
Räägime käe sirutamisest. Need on nagu lõuatõmbed.
Mõned teist pole ammu lõuga tõmmanud.
Mäletad, kui olid mänguväljakul, mõlemad käed kangi küljes?
Pidid kogu keha üles tõmbama - 1! Teie kodune töö, kogudus:
mitu lõuatõmmet suudad teha? Paneme tulemused koguduse kodulehele!
Usun, et sina saavutad uue rekordi sel nädalal! Esimene 100-aastane!
Lõuatõmbamine on kui käe sirutamine: võtad neil käest ja tõmbad püsti,
kuni nad seisavad - see on käe sirutamine.
Mäletan ikka päeva, kui ma ei mõistnud oma eesmärki
ja olin Jumalaga pahuksis. Oled kunagi omadega pahuksis olnud?
Ja sa ei mõista, mida Jumal teeb. Sa ei saa asjadega hakkama,
su unistused ei täitu. Olin selles olukorras.
Olin konservatooriumi harjutusklassi tagatoas, harjutades trumme
ja ma olin täiesti heitunud, kuna võrdlesin end teistega.
Võrdlemine hävitab. See hävitab sind.
Kui võrdled end teistega, tuleb ahnus, solvumine
ja sa lepid palju vähemaga kui Jumala parimaga su jaoks.
See valdas mu mõtted ja ma ei teadnud, kuidas sellest lahti saada.
Vajasin abi. Jumal, aita mind!
Kõigest 15 minutit möödus ja üks vanem kristlane,
Thomas Stubs, löökpillimängija, tuli mu harjutusklassi.
Ütlesin: asjad lihtsalt ei toimi, olen segaduses,
ma ei tunne, et olen rahul oma muusikakarjääriga.
Ma lihtsalt ei saavuta suurt midagi. Tom ütles mulle:
las ma aitan sind! Olen vanem, targem ja elukogenum.
Su probleem on selles, et võrdled end nendega,
kes on 20-40 aastat sinust vanemad. Su elu on nagu tammepuu seeme.
Ühel päeval saab sust' puu, kuid praegu oled sa seeme, noor puu.
Sa ei saa oma elu kiiremini kasvatada, nii et rahune maha ja tunne rõõmu.
Ole ustav ja tee, mis oskad ja ära võrdle end inimestega,
kes on 40 aastat sinust eespool. Ära võrdle end minuga.
Ta ütles: olen löökpille mänginud üle 40 aasta.
Ära võrdle end minuga, vaid tee praegu, mis vaja ja
ühel päeval kasvab su tammepuu seeme nooreks puuks ja sa vaatad tagasi
ja oled kui suur puu. Kuid see on protsess, see võtab aega.
Sel ajal vajad inimesi, kes sinuga palvetavad, räägivad.
Vajad väljasirutatud käsi. Ära alahinda neid.
Tõmba end üles, võta see käsi vastu, ehita oma elu ja mine edasi!
Usun, et see on hea nõu. Tahan teile täna öelda:
Su sees kasvab üks puu, kuid see on vaid seeme veel.
See seeme kasvab ja kannab vilja ja aitab paljusid.
Kuid sa ei saa seda seemet kiiremini kasvama panna
või pahandad ja öelda: seeme, sa ei kasva, tänaseks ei piisa.
Ära vaata sissepoole ja mõtle: mu peal on nii palju survet.
Ära keskendu seemnele,
vaid sellele, et et Jumal tahab aidata sul teisi aidata.
Pööra oma silmad endalt ära teistele ja kõik muutub.
Sellepärast Jeesus ütleski: sure endale iga päev!
Milline võrratu tõde! Millest Ta räägib?
Sure enda vajadustele, isekatele igatsustele, sure nendele!
Kui seda teed, on Jumalal sulle palju paremad asjad varuks,
hoopis rohkem varuks su jaoks. Kuid kuni sured oma vajadustele,
sellele, kus arvad, et peaksid olema elus ja paned selle maha -
see ongi Kristuse rist, see on vana kooli jutlus, tean!
Täna on nii palju segadust unistuste, eesmärkide ja saavutuste suhtes,
siis seeläbi, et sured endale ja leiad, et oled kutsutud
aitama teistel leida elu Kristuses - see algab sinust.
Sured oma vajadustele, igatsustele, võtad omaks, mis Jumal tahab.
Kui võtad omaks Jumala tahte, muutub äkitselt kõik.
Nagu see laul: Immanuel, Jumal meiega!
Tegelikult pole tähtis, mida sina tahad, vaid mida Jumal tahab.
Jumal tahab, et kohalik kogudus oleks linna keskmeks.
Ta tahab, et kogudus kasvaks, et saaksid aidata teisi,
võiksid olla abiks teistele, see ongi Jumala visioon.
Saad selle teada vaid siis, kui võtad vastu Jumala abi
ja ei häbene selle pärast enam. Häbenemine on hävitaja.
Meil on nii piinlik asjade pärast, millega tegeleme:
uhkuse pärast, mis meil südames on. Kas võime lihtsalt uhkusele surra?
Isekatele soovidele? Ja öelda: Jumal, vajan su abi
ja pole tähtis, kust see tuleb - kodugrupijuhilt, sõbralt, mu naiselt
või kelleltki koguduses. Ma lihtsalt vajan abi!
Kas võime rääkida nii, nagu on, olla siirad?
Kas võime lihtsalt paluda abi, kus vajame ja rakendada seda ellu.
Niimoodi üleandmine algabki. Mõistan, et see on väga kallis.
See vastuvõturuum, millest räägime, mul on sellest pilt -
siin on selle ruumi kujundus, tegin ringi ümber, kus on Lexus.
See on osa vastuvõturuumist. mis läks maksma 13% tegevuskuludest,
üle 10% - väga kallis ehitada.
Paljud küsiks: mis sellest kasu on? Võtame lihtsalt selle osa välja,
keskendume hoonele, et inimesed saaksid auto osta
ja unustame selle üleandmiskogemuse.
Kuid Jumala süda on see, et inimesed vajavad Kristust.
Ja inimesed peavad paranema eluolukordadest, mida nad on kogenud.
Nii et kogudus, me ehitame üleandmisruume.
Investeerime uutesse tööharudesse, uutesse töötajatesse.
Panustame aega vabatahtlikesse pastoritesse,
et võiksime teha parimaid vaimseid üleandmisi, mida suudame.
Palvetame ja otsime Jumalat ja kui seisame silmitsi raskustega,
siis me ei anna alla, kui läheb raskeks. Jääme koos Jumala kotta.
Ja oleme siin valmis nende jaoks, kes tulevad, kelle Jumal saadab,
kes vajavad palju abi ja head üleandmist.
Kuigi see on kallis ja läheb meile palju maksma,
usun, et peame investeerima vastuvõturuumidesse oma linnas.
See on vaid mõni kilomeeter eemal. Üks lahe asi Lexuse esinduse juures:
sa võid minna ja juua seal tasuta kohvi. Sa ei pea midagi ostma.
Võid minna ja võtta tasuta Nespresso kohvi! Super!
Üks ärimees lihtsalt tuleb. Ta ostis Lexuse 10 aastat tagasi,
tal on linnas väike kontor. Ta otsustas, et teeb oma koosolekud
Lexuse esinduse vastuvõturuumis.
Ja Lexuse omanikud lubavad tal seda teha.
Ärijuhid, kas see poleks lahe? Lähed, jood fuajees kohvi,
lähed vastuvõturuumi ja pead oma ärikoosolekud seal.
Mulle meeldib selline hoiak! Kui seda kuulsin, mõtlesin:
Ma ei kavatse lasta kohalikul firmal kogudusele ära teha!
Ma ei lase sel juhtuda!
Kõik, mis me siin majas teeme, puudutab seda,
kuidas aidata inimestel leida üleandmine.
See on nii tähtis, et sa mõistaksid. Oli üks asi, mida Jeesus pidi ehitama.
Jeesus ütles: ma ehitan sinu firmat!
Ei, ta ei öelnud seda. Jeesus ütles: ehitan..
sinu kogudust - ühte asja! Ja põrguväravad ei võida seda.
Psalmides on öeldud: kui Issand ei ehita koda,
näevad ehitajad tühja vaeva. Mida sa ehitad täna?
Kus sa ehitad? Kas ehitad oma äri ja oma impeeriumit
või üritad ehitada Jumala koda?
Me peame ehitama Jumala koda.
On üks vana laul, mida laulsime: "Jeesus, kui ülistame, ehita oma trooni!"
Ma ei tea, kas teate seda laulu?
Kui ülistame, ehita oma trooni.
Ükskord veel: kui ülistame, ehita oma trooni.
Tule, Issand Jeesus ja võta oma paik!
Mulle nii meeldib see.
Kui ülistame, ehita oma trooni! Issand, kui ülistame, ehita me koda!
Kui ülistame, ehita me lastekirikut!
Hakkame palvetama, hakkame ehitama, et saaksime asju üle anda.
5, 10, 20-aastased kuni inimesteni, kes on 90-aastased.
Ülistame, ehitame. Me ei taha vaid annetusi teha, need on head.
Jumal aita meil olla üleandev kogudus.
Jumal, aita meil anda armu neile, kes tunnevad süüd.
Aita meil anda rahu neile, kes on suures segaduses.
Aita meil tuua võitu neile, kes on elus nii lüüa saanud, nii põlatud.
Aita meil olla kogudus, kes hävitab depressiooni,
mis muudaks oma linna, et tooksime elu, lootust, Jumalat.
Niimoodi me teenimegi, elamegi, ehitamegi.
Kui me ülistame, ehita oma trooni!
Tunnen, et Jumal peab me elus midagi ehitama.
Kuid selleks peame üle andma ja ma toon mõned praktilised näited,
sest see lugu lõpeb nii. Pärast seda kui mees saab terveks,
avab Peetrus oma suu ja jutlustab ja avab Jumala Sõna.
Ja ta ütleb: sellised asjad juhtuvad, kui ülistad Jeesust.
Jeesus, kes löödi risti, elab ja on selle inimese terveks teinud.
Need, kes siis Peetrust kuulsid, küsisid: kuidas sa seda teed?
Oled koolitamata, tavaline, kuid ometi avad end, teed ime,
kuidas sa seda teed? Küsin täna lõpetuseks:
kas keegi tunneb end tavalisena täna? Väga tavalisena?
Kui tunned end tavalisena, sobid ideaalselt selleks.
Kui tunned end tavalisena, siis sobid väga hästi!
Jumal tahab tegutseda tavaliste inimeste läbi,
mitte superstaaride ja esinejate läbi, vaid tavaliste inimeste läbi.
Nende läbi, kes vajavad Jumala armu. Ta tahab kasutada sind.
Kui tunned end tavalisena, siis sa sobid.
Sobid aitama kedagi, kes vajab üleandmist.
Mõtled, et su elus on asju, mis teevad sind sobimatuks.
Ei, tavalised inimesed nagu meie, Jumal valis meid Kristuses.
Kui täna lõpetame, ma ei taha, et tavalisus teeks kedagi sobimatuks
Jumala kojas.
Ära vaata asjadest mööda, sest arvad, et oled tavaline.
Ava oma elu ja Jumal kasutab seda, et jõuda teisteni
ja aidata neil mõista, kui vägev Jumal on.
Lõpetuseks küsin täna sinult: oled sa valmis vastu võtma,
mis Jumal on valmis sulle andma?
Tal on midagi sulle midagi üle anda.
Peame oma tahtmised kõrvale jätma ja hoolitsema teiste eest.
Kus tahes sa ka oma elus poleks, ammuta veel enam Jumalalt,
et elaksid Jumala ülekülluslikus varustuses.
Kui saame sind kuidagi aidata, võta meiega ühendust!
Kontaktid on ekraanil. Kui oled Bradfordis, Belfastis või Leedsis,
tule meie kogudusse, meil oleks väga hea meel selle üle!
Jumal teeb vägevat tööd. Tunne rõõmu sellest,
mis Jumal on sulle üle andnud.
Leian oma kodu Su armastuses
Kõik, mis mul on Sul annan
Annan oma elu, et sind ülistada
Su päästvat armu meeles pean
Sinuga lootus tärkab taas
Pääste Su vere läbi vabastas mu
Sinuga koos vabadus on tõeline
Pääste Jeesuse väe läbi vägi, mis vabastas mu
Ta nimes on vägi Ta nimes on vägi
Jeesuse nimes on vägi
Ta nimes on tervenemine Ta nimes on tervenemine
Jeesuse nimes on tervenemine
Sinuga koos lootus tärkab taas
Pääste su vere läbi vabastas mu
Sinuga koos vabadus on tõeline
Pääste Jeesuse väe läbi vägi, mis päästis..
Sinuga koos lootus tärkab taas
Pääste Su vere läbi vabastas mu
Sinuga koos vabadus on tõeline
Pääste Jeesuse väe läbi vägi, mis päästis..
Ta nimes on vägi Ta nimes on vägi
Jeesuse nimes on vägi
Ta nimes on tervenemine Ta nimes on tervenemine
Jeesuse nimes on tervenemine
Tõlge: Riina Karik